মরেন ম্যাগি
রুথ ও উইলিয়াম দম্পতির কন্যা তিনি। বিটলসের প্রতি পিতার অকুণ্ঠ ভালাবাসা থেকে তার নামকরণ হয়। ড্রামারের স্ত্রী স্টার, মরেন কক্স থেকেও এ নামে অক্ষর সংযুক্ত ঘটান। কিন্তু একটি শব্দে নাম নিবন্ধনে সমস্যার সৃষ্টি হয়েছিল। ফলে তার নামে দু'টি 'আর' ও 'ই' যুক্ত করতে হয়েছে। উইলিয়াম ও জেফারসন নামীয় তার আরও দুই ভাই রয়েছে।
ঙ্গাগ-দ্বাং-ছোস-গ্রাগ্স (আটান্নতম গানদেন ত্রিপা)
ঙ্গাগ-দ্বাং-ছোস-গ্রাগ্স ১৭০৭ খ্রিষ্টাব্দে তিব্বতের আমদো অঞ্চলে জন্মগ্রহণ করেন। তাঁর পিতার নাম ছিল ত্শে-রিং-ম্গোন-পো () এবং মাতার নাম ছিল ত্শে-রিং-স্ক্যিদ ()। কম বয়সে ব্যা-খ্যুং () বৌদ্ধবিহারে ব্দে-য়াংস-ঙ্গাগ-দ্বাং-ম্গোন-পো () নামক এক ভিক্ষুর নিকট তিনি শিক্ষার্থীর শপথ গ্রহণ করেন। ১৭২৭ খ্রিষ্টাব্দে তিনি সে-রা বৌদ্ধবিহার বিশ্ববিদ্যালয়ে ভর্তি হয়ে ব্লো-ব্জাং-ছোস-'ফেল () এবং ব্রাগ-রি-ঙ্গাগ-দ্বাং-দোন-গ্রুব () নামক পণ্ডিতের নিকট শিক্ষালাভ করেন। এই সময় পঞ্চম পাঞ্চেন লামা তাঁকে ভিক্ষুর শপথ প্রদান করেন। ব্লো-ব্জাং-ব্যামস-পা নামক দ্বিতীয় ফুর-ল্চোগ্স (), সপ্তম দলাই লামা, র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা, ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা তাঁর উল্লেখযোগ্য শিক্ষক ছিলেন। এরপর তিনি গুমে তন্ত্র মহাবিদ্যালয়ে শিক্ষালাভ করে পরবর্তীকালে এই মহাবিদ্যালয়ে প্রধানের দায়িত্ব পালন করেন। এরপর তিনি দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন ও অষ্টম দলাই লামার শিক্ষক নিযুক্ত হন। ১৭৬৪ খ্রিষ্টাব্দে তিনি দ্গা'-ল্দান বৌদ্ধবিহারের আটান্নতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার একটি রৌপ্যমূর্তি নির্মাণ করেন।